1999R1727 — LT — 17.12.2004 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EB) Nr. 1727/1999

1999 m. liepos 28 d.

nustatantis tam tikras išsamias Tarybos reglamento (EEB) Nr. 2158/92 dėl Bendrijos miškų priešgaisrinės apsaugos taikymo taisykles







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 23 d. Tarybos reglamentą (EEB) Nr. 2158/92 dėl Bendrijos miškų priešgaisrinės apsaugos ( 1 ) su paskutiniais pakeitimais, padarytais Reglamentu (EB) Nr. 308/97 ( 2 ), ypač į jo 4 straipsnio 4 dalį, (1) kadangi Reglamentas (EEB) Nr. 2158/92 numato Bendrijos finansinį įnašą į priemones, skirtas pagerinti miškų priešgaisrinę apsaugą; (2) kadangi to reglamento 4 straipsnio 3 dalis numato, kad Bendrija finansavimą skiria pirmiausia miškų priešgaisrinės apsaugos programoms, kurias pateikia valstybės narės; (3) kadangi, siekiant veiksmingumo ir supaprastinimo bei racionalumo nacionaliniu ir Bendrijos lygiu, įvairios priemonės, kurioms prašoma Bendrijos paramos, turėtų būti įrašytos į kiekvienos valstybės narės metų nacionalinį planą; (4) kadangi, norint paspartinti paraiškų nagrinėjimą, reikėtų priimti išsamias taisykles, kaip pateikti paraiškas pagalbai gauti pagal nacionalines programas ir kokia informacija jose turi būti; (5) kadangi reikėtų įvesti Bendrijos paramos išankstinių mokėjimų sistemą, kad valstybėms narėms būtų lengviau valdyti savo nacionalinės programos finansus; (6) kadangi valstybių narių Komisijai pateiktose paraiškose išankstiniams mokėjimams ir likučio išmokoms gauti pagal nacionalinę programą turėtų būti nurodyta tam tikra informacija, padedanti nustatyti, ar lėšos leidžiamos tvarkingai; (7) kadangi Komisijai turėtų būti pranešama apie tai, kad priemonės įgyvendinamos pagal sprendime skirti pagalbą numatytas sąlygas ir numatytu laiku; (8) kadangi reikalaujama, kad valstybės narės priimtų nuostatas, būtinas užtikrinti nacionalinės programos priemonių įgyvendinimo patikrinimų veiksmingumą; (9) kadangi Reglamento (EEB) Nr. 2158/92 8 straipsnyje ir 1995 m. gruodžio 18 d. Reglamente (EB, Euratomas) Nr. 2988/95 dėl Europos Bendrijų finansinių interesųapsaugos ( 3 ) reikalaujama, kad valstybės narės nustatytų Bendrijos finansuojamos veiklos veiksmingumą bei tvarkingumą ir atgautų dėl pažeidinėjimų ar aplaidumo prarastas sumas; kadangi tokios sumos – tai nepateisinamos išlaidos iš Bendrijos biudžeto, ir todėl jos turi būti Bendrijai sugrąžintos; (10) kadangi Komisijos patikrinimų metu pagal Reglamento (EEB) Nr. 2158/92 8 straipsnį nustačius pažeidimą valstybė narė turėtų turėti galimybę pareikšti savo nuomonę dėl nurodytos padėties; kadangi pasitvirtinus pažeidimui ir tai, kad atitinkamos sumos – tai nepateisinamos išlaidos iš Bendrijos biudžeto, jos turėtų būti sugrąžintos Bendrijai; (11) kadangi dėl to Komisijos reglamentas (EEB) Nr. 1170/93 ( 4 ) su pakeitimais, padarytais Reglamentu (EB) Nr. 1460/98 ( 5 ), turėtų būti panaikintas; (12) kadangi šiame reglamente numatytos priemonės atitinka Miškininkystės nuolatinio komiteto nuomonę, PRIĖMĖ ŠĮ REGLAMENTĄ:







1 straipsnis

1. Reglamento (EEB) Nr. 2158/92 4 straipsnyje numatytos programos rengiamos kiekvienais metais nacionaliniu lygiu. Visos paraiškos, parengtos pagal minėtą 4 straipsnį, parengiamos pagal nacionalinę programą. Jose turi būti šio reglamento I priede nurodoma informacija ir patvirtinamieji dokumentai, susiję su informacija, nurodoma 2 straipsnyje. Valstybės narės nusiunčia Komisijai savo programų, parengtų I priede nurodyta forma, du egzempliorius.

2. Nacionalinės programos, minimos 1 dalyje, turi trukti ne ilgiau kaip trejus metus nuo Reglamento (EEB) Nr. 2158/92 6 straipsnyje numatyto Komisijos sprendimo pranešimo dienos. Programų trukmė nepratęsiama.

2 straipsnis

1 straipsnyje minimose programose pateikiama:

a) patvirtinamųjų dokumentų, kuriuos turi pateikti paramos gavėjai, aprašas; „patvirtinamieji dokumentai“ – tai bet kuris dokumentas, parengtas pagal atitinkamos valstybės narės įstatymus ar kitus teisės aktus arba pagal kompetentingos institucijos patvirtintas priemones, kuriame yra įrodymai, jog kiekvienai atskirai paraiškai keliami reikalavimai įvykdyti. Apraše nurodomas kiekvieno dokumento galiojimo terminas, nuostatos bei priemonės, pagal kurias jis parengtas, ir trumpas tokių dokumentų turinio aprašymas;

b) formų, kuriomis paramos gavėjai turi pateikti savo paraiškas mokėjimui gauti, pavyzdžiai. Tokiose formose būtinai turi būti padarytų išlaidų santrauka ir lyginamoji lentelė, kurioje kokybiškai ir kiekybiškai apibūdinamos numatytos ir įgyvendintos priemonės;

c) tikrinimo ir valdymo metodų, taikomų siekiant užtikrinti programoje pagal Reglamento (EEB) Nr. 2158/92 8 straipsnį numatytų priemonių įgyvendinimą, aprašas.

Valstybės narės taip pat praneša apie vėlesnius pirmoje pastraipoje minimų dokumentų atnaujinimus.

▼M1

2 a straipsnis

1. Kompetentingos organizacijos, kurias pagal Europos Parlamento ir Tarybos Reglamento (EB) Nr. 2152/2003 14 straipsnį ( 6 ) valstybės narės paskyrė valdyti patvirtintų nacionalinių programų veiklas, atitinka Tarybos reglamente (EB, Euratomas) Nr. 1605/2002 ( 7 ) ir Komisijos reglamente (EB, Euratomas) Nr. 2342/2002 ( 8 ) nustatytas taisykles ir šiame Reglamente išdėstytas nuostatas.

2. Ypač 1 paragrafe nurodytos organizacijos, toliau – kompetentingos organizacijos, atitinka bent šiuos kriterijus:

a) jos yra nacionalinės viešojo sektoriaus organizacijos arba privatinės teisės subjektai, veikiantys viešųjų paslaugų srityje, su sąlyga, kad jie vadovaujasi vienos iš valstybių narių teisės aktais;

b) jos siūlo reikiamas finansines garantijas, suteiktas, geriausia, valdžios institucijos, ypač kai kalbama apie pilną Komisijos lėšų padengimą;

c) jos veikia laikydamosi patikimam finansų valdymui keliamų reikalavimų;

d) jos užtikrina veiklų, vykdomų pagal Reglamento (EB, Euratomas) Nr. 1605/2002 56 straipsnio 1 dalies a – e punktus, skaidrumą.

3. Be to, kad atitinka 2 paragrafe išdėstytus kriterijus, to paragrafo a punkte nurodyti privatinės teisės subjektai, patvirtina:

a) savo techninį ir profesinį pajėgumą, dokumentais patvirtindami savo valdymo personalo narių mokslines ir profesines kvalifikacijas;

b) savo ekonominį ir finansinį pajėgumą, pateikdami reikiamus patvirtinimus iš bankų, arba tinkamo profesinės rizikos draudimo nuo nuostolių patvirtinimus, arba ataskaitinius balansus, arba ataskaitinių balansų ištraukas, apimančias paskutinių dvejų metų laikotarpį, kurio metu sąskaitos yra uždarytos, jeigu pagal šalies, kurioje subjektas yra įsisteigęs, bendrovių įstatymą reikalaujama paskelbti ataskaitinius balansus;

c) savo kompetenciją pagal nacionalinės teisės aktus vykdyti biudžetą, patvirtintą, pavyzdžiui, dokumentais, įrodančiais jų registraciją profesiniame arba prekybos registre, arba priesaikos deklaracijoje ar liudijime, narystę konkrečioje organizacijoje, specialius įgaliojimus arba buvimą PVM registre;

d) kad jie nėra vienoje iš Reglamento (EB) Nr. 1605/2002 93 ir 94 straipsniuose išvardintų situacijų.

4. Komisija su kompetentingomis organizacijomis sudaro sutartį pagal Reglamento (EB, Euratomas) Nr. 1605/2002 56 straipsnį ir Reglamento (EB, Euratomas) Nr. 2342/2002 35 ir 41 straipsnius.

5. Kompetentingos organizacijos vykdo reguliarius patikrinimus, užtikrinančius, kad veiksmai, kurie bus finansuojami pagal Reglamentą (EB) Nr. 2152/2003, buvo įgyvendinti teisingai. Jos imasi tinkamų priemonių, kad būtų išvengta neatitikimų ir sukčiavimų, ir prireikus pateikia ieškinį, kad būtų grąžintos neteisingai sumokėtos ar netinkamai panaudotos lėšos.

6. Kompetentingos organizacijos teikia Komisijai bet kokią jos reikalaujamą informaciją. Komisija gali vykdyti dokumentų patikrinimus ir patikrinimus vietoje dėl kompetentingų organizacijų egzistavimo, tinkamos ir teisingos veiklos jose laikantis patikimo finansų valdymo taisyklių.

7. Kompetentingos organizacijos yra tarpininkas, kuriam mokama Bendrijos finansinė parama ir kuris saugo šio finansavimo nacionalinei programai paremti įplaukų ir mokėjimų sąskaitas ir apskaitą, įskaitant visas sąskaitas – faktūras ir panašius įrodomosios vertės dokumentus, kuriais patvirtinamos tiesioginės ir netiesioginės programos išlaidos.

▼B

3 straipsnis

1. Kompetentingos institucijos gali kreiptis dėl avanso, sudarančio iki 30 % Bendrijos nacionalinei programai skirtos paramos, ne anksčiau kaip kitų metų sausio 1 d., skaičiuojant nuo Komisijos sprendimo pranešimo dienos.

2. Valstybės narės gali kreiptis dėl antro ne didesnio kaip 30 % avanso, jei įrodo, jog tai pačiai programai jau panaudota 60 % pirmo avanso. Antras avansas gali būti padidintas iki 50 %, jei pirmo avanso jau išleista 90 %

3. Likutis išmokamas po to, kai Komisija gauna ir patvirtina galutinę ataskaitą, galutinę finansinę ataskaitą ir paraišką galutinei išmokai, skirtai nacionalinei programai, gauti.

4 straipsnis

1. Po to, kai pranešama apie programą patvirtinantį Komisijos sprendimą, nuo kitų metų liepos 1 d. kompetentingos institucijos kas šešis mėnesius siunčia ataskaitą apie gavėjams išmokėtas pagal II priedą sumas ir pažangos ataskaitą.

2. Kompetentingos institucijos paraiškas avansams ir likučio išmokoms, skirtoms nacionalinei programai, gauti Komisijai pateikia dviem egzemplioriais pagal III priedą.

5 straipsnis

1. Jei valstybė narė atgauna kokias nors sumas, prarastas dėl pažeidimų ar aplaidumo, ji privalo jas grąžinti Bendrijai.

2. Jei per ketverius metus nuo likučio išmokėjimo dienos Komisija pastebi kokius nors Bendrijos finansuojamos veiklos pažeidimus, bet atitinkamos sumos Bendrijai pagal šio straipsnio 1 dalį yra negrąžintos, ji apie tai praneša valstybei narei ir suteikia jai galimybę pateikti savo paaiškinimus.

3. Jei, ištyrusi padėtį ir išnagrinėjusi valstybės narės paaiškinimus, Komisija patvirtina, kad pažeidimų buvo, valstybė narė atitinkamas sumas grąžina.

6 straipsnis

Šiuo reglamentu panaikinamas Reglamentas (EEB) Nr. 1170/93.

Tačiau jis taikomas paraiškoms pagalbai gauti, paduotoms iki 1998 m. lapkričio 1d.

7 straipsnis

Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.









I PRIEDAS

Programų pristatymas









II PRIEDAS

Įžanginės pastabos

Paraiškos avansams ir mokėjimams gauti, šešių mėnesių ataskaitos ir pažangos ataskaitos pateikiamos dviem egzemplioriais adresu:

European Commission

Directorate-General for Agriculture

Unit VI FII 2

Rue de la Loi/Wetstraat 200,B-1049

Brussels

Ataskaita apie gavėjams per šešis mėnesius išmokėtas sumas

Naudotis 1 lentele.

Pažangos ataskaita

Naudotis 2 lentele.









III PRIEDAS